Пётр I осоронда Рәсәй батшалығындағы үҙгәрештәр, шул иҫәптән рәсми документтарҙа «Российское царство» термины урынына «Российская империя» терминын файҙаланыуға күсеүгә килтерҙе. Рәсәй Императорҙары 1721 йылдан 1917 йылға тиклем идара иткән. Пётр I 1721 йылда үҙен Рәсәйҙең тәүге рәсми императоры тип иғлан иткән. Һуңғы император Николай II 1917 йылғы Февраль революцияһы һөҙөмтәһендә тәхеттән баш тартҡан. Император юғары самодержавие власына (1906 йылдан — Дәүләт думаһы һәм Дүләт советы менән бергә закондар сығарыу власына) эйә, рәсми рәүештә «Император Ғали йәнәптәре» «Его Императорское Величество» (ҡыҫҡартылған формаһы — «Государь» йәки «Е. И. В.»).